ايتاليا حمله به فرانسه

ايتاليا حمله به فرانسه () بين ۱۰ تا ۲۵ ژۊئن ۱۹۴۰، ايته نبرد بۊ کي ايتاليا و فرانسه مئن در بيگيفت. أ نبردˇ همچينين آلپˇ نبرد هم گيدي. أ نبرد، آخرين پيله نبرد جهاني جنگ مئن بۊ.

ايتاليا کي به أ جنگ وارد ببست، باعث ببست جنگ به مديترانه و آفريقا کلسيا ور هم کشيده ببه. بنيتو مؤسؤليني، ايتالياي رئبر، خأستي اينگيليس و فرانسه حکۊمتˇ مديترانه و آفريقا مئن أز بين ببره؛ ايتالياي تاريخي قلمرؤˇ وأگردئنه و بالکانˇ مئن نفوذ ايجاد بۊکۊنه. فرانسه و اينگيليس دهه ۱۹۳۰ مئن تلاش بۊکۊديد ايتالياي از ايتيحاد آلمانˇأمره مۊنصرف بۊکۊنيد، ولي چۊن آلمان بتأنست اۊرۊپاˇ ويشترˇ فتح بۊکۊنه، مؤسؤليني چاره‌اي جۊز ايتيحاد نأشتي.

ايتاليا ۱۰ ژۊئن شب مئن، به فرانسه و بريتانيا أعلامˇ جنگ بۊکۊد و نيمه‌شبˇپسي حمله‌ي آغاز بۊکۊد. فرانسه و ايتاليا مئن هوايي حملات در بيگيفت، ولي آلپˇ مئن أتفاقي دأنکئفت چۊن هردۊ طرف ديفاعي ايستيحاکامات دأشتيدي. گشتي نيرۊئانˇ مئن أبچه درگيري بوجۊد بمؤ، و هن درگيري کم‌کم پيله‌تر ببست و ايتاليائيان حمله بۊکۊديد. ۱۷ ژۊئنˇ مئن، فرانسويان بۊگۊفتيد خأييدي آلمانˇأمره آتش‌بس بۊکۊنيد. ۲۱ ژۊئنˇ مئن ايتاليائيان ايته حمله بۊکۊديد کي أنه أصلي‌ترين تمرکۊز کلسيايي ور و بقيه ساحيلي ورˇ مئن بۊ. ايتاليائيان، فرانسهˇ مۊقاومتˇأمره رۊبه‌رۊ ببستيد، ولي با أن حال بتأنستيد شأرˇ منتؤنˇ فيگيريد.

۲۴ ژۊئنˇ مئن، رۊمˇ مئن آتش‌بس أمضا ببست. أن آتش‌بس، آلمان و فرانسه آتش‌بسˇأمره همزمان أجرا ببست. ايتالياي أجازه بدئييدي کي خۊ فيگيفته سرزمينانˇ خۊره بدأره و بعضي فرانسه مۊستعمراتˇ مئن، أمتيازاتي فيگيفت.

 ممبع 









 مشارکت‌کنندگان ویکی‌پدیا. «Italian invasion of France». در دانشنامهٔ ویکی‌پدیای انگلیسی، بازبینی‌شده در ۱ سپتامبر ۲۰۲۵.